ตลาดหุ้นเอเชียปรับขึ้นยกแผง รับดาวโจนส์สดใส เหตุสภาผู้แทนฯสหรัฐอนุมัติร่างงบประมาณปี 61
ตลาดหุ้นเอเชียปรับขึ้นยกแผง รับดาวโจนส์สดใส เหตุสภาผู้แทนฯสหรัฐไฟเขียวร่างงบประมาณปี 61
27 ต.ค. 2560

ผู้สื่อข่าวรายงานว่า ตลาดหุ้นเอเชียปรับตัวขึ้นในช่วงเช้านี้ หลังจากดัชนีดาวโจนส์ตลาดหุ้นสหรัฐปิดในแดนบวก ขานรับผลประกอบการที่สดใสของบริษัทจดทะเบียน รวมทั้งแรงหนุนจากรายงานที่ว่า สภาผู้แทนราษฎรสหรัฐไฟเขียวร่างงบประมาณปี 2561 ฉบับวุฒิสภา ซึ่งจะเป็นการปูทางให้ประธานาธิบดีโดนัลด์ ทรัมป์ เดินหน้ามาตรการปฏิรูปภาษี
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,903.27 จุด เพิ่มขึ้น 163.49 จุด, +0.75% ดัชนี KOSPI ตลาดหุ้นเกาหลีใต้เปิดวันนี้ที่ 2,485.44 จุด เพิ่มขึ้น 4.81 จุด, +0.19% ดัชนี FBMKLCI ตลาดหุ้นมาเลเซียเปิดวันนี้ที่ 1,741.34 จุด เพิ่มขึ้น 4.54 จุด, +0.26% ดัชนี TAIEX ตลาดหุ้นไต้หวันเปิดวันนี้ที่ 10,757.35 จุด เพิ่มขึ้น 22.59 จุด, +0.21% ดัชนี FTSE STI ตลาดหุ้นสิงคโปร์เปิดวันนี้ที่ 3,361.21 จุด เพิ่มขึ้น 4.96 จุด, +0.15% ดัชนี HSI ตลาดหุ้นฮ่องกงเปิดวันนี้ที่ 28,332.91 จุด เพิ่มขึ้น 130.53 จุด, +0.46% ดัชนี SSE Composite ตลาดหุ้นจีนเปิดวันนี้ที่ 3,404.50 จุด ลดลง 3.07 จุด, -0.09% ดัชนี PSE Composite ตลาดหุ้นฟิลิปปินส์เปิดวันนี้ที่ 8,260.60 จุด ลดลง 7.32 จุด, -0.09%
ทั้งนี้สภาผู้แทนราษฎรสหรัฐได้อนุมัติร่างงบประมาณปี 2561 ฉบับของวฺฒิสภา วงเงิน 4 ล้านล้านดอลลาร์แล้วเมื่อวานนี้ ด้วยคะแนนเสียง 216 ต่อ 212 นับเป็นการกรุยทางสู่การพิจารณาแผนปฏิรูประบบภาษีของปธน.ทรัมป์ต่อไป
ขณะที่นักลงทุนจับตาผลประกอบการของบริษัทจดทะเบียนรายใหญ่ในเอเชีย ซึ่งรวมถึง ชาร์ป, ยาฮู เจแปน, เกีย มอเตอร์, ไชน่า ยูนิคอม และผิง อัน อันชัวรันซ์